b'\n_START_ARTICLE_\nKragulji orel\n_START_SECTION_\nOpis\n_START_PARAGRAPH_\nTa majhen, plah orel je navzven podoben ka\xc4\x8darju, le da ga v letu lo\xc4\x8dimo po dalj\xc5\xa1em, oglatem repu in diagonalni svetli progi na spodnji strani peruti. Zraste od 66 do 74 cm, samica pa je ve\xc4\x8dja od samca. Leti z mo\xc4\x8dnimi zamahi in dose\xc5\xbee velike hitrosti, kar s pridom izkori\xc5\xa1\xc4\x8da pri lov]u. Hrani se prete\xc5\xbeno s pticami do velikosti rac (golobi, \xc4\x8daplje, race,...) ter glodavci do velikosti zajcev.\n_START_SECTION_\nRaz\xc5\xa1irjenost\n_START_PARAGRAPH_\nNjegovo \xc5\xbeivljenjsko okolje so suhi gorski travniki in svetli gozdovi \xc5\xa0panije, Severne Afrike in jugovzhodne Azije. Tam tudi gnezdi, in sicer enkrat letno februarja in marca v gnezdih, ki jih splete na drevesih ali v skalovju. Samica znese od 1 do 3 jajca, navadno pa pre\xc5\xbeivi le en mladi\xc4\x8d.'